પતિ-પત્નીએ લક્ષ્મણને કંઈક આપવા વિનંતી કરી તો લક્ષ્મણે માત્ર એક ફળ આપ્યું. રામજીએ જે ચાર ફળ આપ્યાં હતાં તે હતાં-કામ, અર્થ, ધર્મ અને મોક્ષ. ફળ આપ્યા બાદ લક્ષ્મણે કહ્યું, “મેં આપેલું ફળ જ્યાં સુધી તમારી પાસે નહીં હોય ત્યાં સુધી ભાઈ દ્વારા અપાયેલાં ચાર ફળ તમને પચશે નહીં.” લક્ષ્મણે આપેલું ફળ હતું-ભક્તિ. આટલા માટે જ જ્ઞાની લોકો ભક્તિને અમૂલ્ય ભંડોળ કહે છે. આ પારસમણિ છે. મુક્તિનો મતલબ થાય છે છુટકારો મેળવવો. જ્યાં બંધન હોય ત્યાં જ મુક્તિનો સવાલ ઊઠે છે. જ્યાં બંધન ન હોય ત્યાં મોક્ષનો પણ સવાલ ઊઠતો નથી.